Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Ospitalez kanpoko osasun-laguntza urgentea hobetzeari eta baliabideak optimizatzeari dagokienez Osasun Departamentuak darabiltzan asmoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko foru parlamentari Marisa de Simón Caballero andreak honako galdera hau aurkezten du, Nafarroako Gobernuak 2018ko maiatzaren 31ko Osoko Bilkuran ahoz erantzun dezan:

Progama-akordioan jasota ageri da “lehen mailako arretaren, arreta jarraituaren eta larrialdietako arretaren erreformari heltzea, herritar guztiei osasun-arretaren eskuragarritasuna, ekitatea eta kalitatea bermatzeko”. Erreforma horrek eztabaida handia eragin zuen aurreko legegintzaldian, eta ezerezean gelditu zen.

Nafarroako Osasun Planaren barruan 2016tik 2019ra bitarteko Ekintza Plan bat taxutu da, zeinak helburuak eta xedeak ezarri baititu lehen mailako arreta, arreta jarraitua eta larrialdietako arreta hobetzeko.

Osasun Departamentuak Lehen Mailako Arretaren Estrategia ezarri du, norabide horretan aurrera egiteko. Bereziki interesatzen zaizkigu ospitalez kanpoko osasun-laguntza urgentea hobetzeko ekintzak.

Osasun Departamentuak zer asmo darabil ospitalez kanpoko osasun-laguntza urgentea hobetzeari eta baliabideak optimizatzeari dagokienez?

Iruñean, 2018ko maiatzaren 24an

Foru parlamentaria: Marisa de Simón Caballero